|  |
| --- |
| **Referat fra Kirkerådsmøte** |
| **Tid:** | Kl 14:00-16:00 |  |
| **Dato:** | Torsdag 13.02.2025 |
| **Sted:** | **«Hjerterommet»** |

**Til stede:**

*Daniel Holt – innvalgt medlem - leder*

*Elin Gåsland -innvalgt medlem - nestleder*

*Liv Kolstad -innvalgt medlem - sekretær*

*Anne Liv Egholm Kirknes - 1 vararepresentant*

*Edward Hulbak - 3 vararepresentant*

*Lis-Ann Sylling - representant konsulatet – til stede til og med Sak 6*

*Mirjam Wåge - representant Den norske skole Gran Canaria – til stede til og med Sak 3*

*Øivind Gundersen – daglig leder*

*Ragnar Petersson – vikarierende sjømannsprest*

*Trine Pettersen Lohne - ansattes representant*

**Forfall:**

*Svein Stockman – 2 vararepresentant*

Daniel ønsket velkommen, åpnet med et bibelvers og ledet møtet.

**SAKSLISTE:**

|  |  |
| --- | --- |
| **Sak 01/2025** | **Registrering av møtedeltakere, godkjenning av innkalling og saksliste** |
| -Registrering av møtedeltakere og stemmeberettigede-Godkjenning av innkalling -Godkjenning av saksliste |
| **Vedtak**: Innkalling og saksliste ble godkjent |

|  |  |
| --- | --- |
| **Sak 02/2025** | **Informasjon ved kirkerådsleder** |
| **-Generalforsamling Juni 2025**Generalforsamlingen avholdes digitalt. Frist for å melde inn saker er 15. februar – det er ikke mottatt forslag til saker fra utvalget. Delegat til generalforsamlingen tas opp neste kirkerådsmøte.-**Status gudstjenesteutvalg**Forslag til lokal grunnordning for gudstjeneste og revisjon/vurdering av middags bønn har vært sentralt i utvalgets arbeid. Se Sak 05 nedenfor.**-Status Frivillighetsutvalg**Utvalget har arbeidet med mange tanker og ideer for frivillighetsarbeid og jobber videre med dette. Se Sak 03 nedenfor. |
| **Vedtak:** Informasjon ble tatt til orientering. |

|  |  |
| --- | --- |
| **Sak 03/2025** | **Informasjon ved daglig leder** |
| -**Bemanning**Daglig leder informerte om en dreven sesongstab som i flere år har arbeidet ved kirken. Sammen med fast stab og frivillige er det bra driv i arbeidet. I påvente av ny prest er Ingrid Vad Nilsen og Ragnar Petterson vikarer. Ragnar Petterson og Karl Hjelmeland er vikarpresten også etter påske. Det foreligger noen sykmeldinger. På grunn av ressurssituasjonen er en lokalt ansatt vikar i vertskapstillingen. Kateketen kommer tilbake i 100% stilling om 2 uker.Videre arbeides det med sesongstab til høsten. Det er ønskelig med to praktikanter. Det er fint for dem å være to som kan arbeide sammen. Ny prest kommer i mai. Han er både musiker og prest denne sommeren. Det er mottatt god omtale fra flere.Forøvrig ble det informert om at januar og februar har vært travle og på nivå med 2024.**-Status økonomi**Det er et stramt budsjett for 2025 uten avsatte midler til vedlikehold. Kirken er et gammelt bygg, og man må ta utfordringer når det eventuelt oppstår. Tradisjonelt har vedlikehold ofte blitt utsatt på grunn av økonomien.Pt er det kun én bil som er i god kjørbar stand.Godkjent budsjett for 2025 ble mottatt fra Bergen før daglig leders 3 ukers ferie, og har derfor ikke nådd Kirkerådet. Det er et 0-budsjett, slik kravet er. En del av budsjettet er variabelt; eventuelt godt besøk på kirken kan bedre økonomien. Det er imidlertid god økonomisk kontroll. Det er lite rom for offensive tiltak. Ønskelig og nødvendig investering/oppussing av kjøkken utsettes inntil videre.Ny belysning og fornyelse av lyd er nødvendig. En evt Spleis-kampanje kan være aktuelt på sikt.Det er god likviditet så tidlig på året, men det styres erfaringsmessig etter forventet svak likviditet etter påske.**-Status Familiemiddag**Evaluering av Familiemiddag ble gjennomført før jul. Evalueringsskjema ble sendt ut til deltagerne. Det deltok mellom 30 og 60 personer på Familiemiddag høsten 2024. Det ble mottatt ulike tilbakemeldinger. Mat var imidlertid i fokus. Menyen ble endret fra 1 til 4 faste retter som rullerer. Gode tilbakemeldinger er mottatt og samme antall deltagere har vært med i januar. Tiltaket evalueres fortløpende.Av aktiviteter på Familiemiddag inviteres alle til å være med på Kahout; en familieaktivitet på storskjerm, før middag. I tillegg er det startet opp Familiekor med foreløpig 2 – 10 deltagere. Organisten og en frivillig medarbeiderleder koret, som også blir evaluert fortløpende.Det framkom i møtet at det ved endringer i aktiviteter erfaringsmessig lett kan bryte ned et tilbud, og at det kan være vanskelig å bygge opp igjen tiltak.**-Spansk språktreff**Språktreff i spansk er et nytt tiltak som første gang hadde 17 deltakere. Kurset varer 1 time og må innarbeides over tid. **-Frivillighet – status og system**Det er utarbeidet en digital løsning for registrering av frivillige medarbeidere. Løsningen er tilgjengelig på nettsidene og de som ønsker å være frivillige medarbeidere kan registrere seg med nødvendig informasjon. Frivillighetskoordinator følger opp med å ta kontakt. Det er mottatt flere henvendelser og flere nye frivillige er registrert. Det gjenstår innføring av skriftlig avtale med alle frivillige. I Spania foreligger en 4-siders avtale som må være signert. Det arbeides videre med det avtalemessige, da det er ønskelig å kunne inngå avtalen via nettet. Det er Gran Canaria som er først ute med digital registrering og oppfølging av frivillige medarbeidere, og resten av Spania-kirkene vil sannsynligvis også benytte seg av løsningen når denne er helt ferdig.Frivillighetskoordinator sitter i Frivillighetsutvalget og det diskuteres videre hvordan frivillige medarbeidere skal ivaretas videre. Det ble informert om at det sist tirsdag var ca 900 personer innom kirken og det var 19 frivillige medarbeidere. Det utarbeides oversikt over hvilke oppgaver man trenger nye frivillige til.Det ble informert om at det kommer nytt system for navneskilt, som vil ivareta og gjøre det mindre arbeidskrevende å ha utarbeide skilt med navn for frivillige medarbeidere.CRM – Customer Relationship Management/kontaktoppfølgingssystem - er Sjømannskirkens sentrale løsning for oversikt hvor alle frivillige registreres. Fra systemet kan det sendes e-post og SMS til grupper eller alle frivillige. Daglig leder informerte om at det arbeides for å gjøre det vi gjør sentralt, slik at det for fremtiden ikke er personavhengig.Frivillighetsutvalget har vurdert eventuelt å arrangere turer eller kurs, men har etterlyst budsjett for tiltakene. Det ble nevnt at det vurderes å arrangere f. Eks medarbeidersamling med både frivillige og ansatt stab. Det framkom ønske om å gjennomføre tiltaket før påske. Det framkom videre at det er konstruktivt at Frivillighetsutvalget å tenke nytt. |
| **Vedtak**: Informasjon fra daglig leder ble tatt til orientering |

|  |  |
| --- | --- |
| **Sak 04/2025** | **Årsmøte 13 mars** |
| -Kirkerådsleder presenterte forslag til program for årsmøtet og ba om tilbakemeldinger. I møtet ble følgende nevnt:- Avdelingsledere har tradisjonelt presentert sitt område. Det ble foreslått å vurdere om utvalgene kan presentere seg selv og sitt arbeid, og at daglig leder informerer fra staben. Daglig leder tar forslaget opp med staben.-Ingrid prest jobber med salmekveld før årsmøtet.-Det kan være fint å informere årsmøtet om den sentrale strategiprosessen for Sjømannskirken og at Kirkerådene skal involveres i prosessen som planlegges vedtatt høsten 2025.-Det ble foreslått at arbeidsgruppen arbeider videre med program for årsmøtet.-Dokumentasjon til årsmøtet legges fram på hjemmesidene.**Digitalt medlemskap** Det digitale medlemssystemet implementeres før årsmøtet. I Nyhetsbrevet, som sendes ut i god tid før årsmøtet, blir det invitert til medlemskap. Medlemmer som meldte seg i 2024 blir kontaktet med egen e-post og blir bedt om å fornye medlemskapet via medlemsystemet for at registreringen skal bli korrekt i det digitale systemet. Man må være medlem for å kunne stemme. Det ble henstilt til å oppfordre til medlemskap både på plakater og i Nyhetsbrev, gjerne med QR-kode. |
| **Vedtak**: Arbeidsgruppen for årsmøtet arbeider videre med programmet. |

|  |  |
| --- | --- |
| **Sak 05/2025** | **Lokal grunnordning for gudstjenester på Gran Canaria** |
| Gudstjenesteutvalget har utarbeidet forslag til grunnordning for gudstjenester for Sjømannskirken på Gran Canaria. Ragnar prest presenterte forslaget og inviterte til tilbakemeldinger. Det ble foreslått å presentere forslaget på årsmøtet og gi anledning til tilbakemeldinger.Følgende kommenterer som framkom i møtet:* - Fint med Halleluja-vers
* - Tidspunkt for gudstjeneste bør vurderes flyttet? – barnefamilier ekskluderes da kl 18 er for sent for familier
* - Det ble foreslått å flytte syndsbekjennelse fra pkt 5 til punkt 17
* - Liturgi ønskes gjennomført på nynorsk av og til
* - Applaus på slutten er lite heldig, men er vanskelig å styre da den ofte kommer helt spontant
* - Veldig bra med ramme/fast ordning for gudstjenesten, spesielt for prester som kommer og går
* - Fint med forankring i Gudstjenesteutvalget så de enkelte prester ikke må stå med ansvaret alene

Det er ønskelig å be om at skriftlige tilbakemeldinger fra deltagerne på årsmøtet sendes til gudstjenesteutvalget, som vurderer disse. Endelig ordning foreslås vedtatt i Kirkerådet, som eventuelt kan ta opp om endringer på et senere tidspunkt. |
| **Vedtak**: Kirkerådet støtter i hovedsak forslaget til gudstjenesteordning og videre saksgang som framkom i møtet. |

|  |  |
| --- | --- |
| **Sak 06/2025** | **Sommersesong 2025** |
| **-Åpningstider**Det er lagt opp til samme åpningstiden som i 2024, noe som ses i sammenheng med gudstjenestehyppighet og ferieavvikling for ansatte.Følgende framkom i møtet:* Det er kort høysesong i Sjømannskirken på Gran Canaria - bør gudstjenestehyppighet følge skoleferien?
* Det er færre frivillige i sommerferien.
* Brukersynspunkt og ansattesynspunkt; Er det mulig å ha åpen kirke hver søndag med for eksempel gudstjeneste og kveldsbønn annenhver gang?
* Gudstjenesteutvalget har vurdert gudstjenestefrekvens og det ble foreslått at utvalget arbeider videre med mulighetene.
* Staben har positivt syn på gudstjenestefeiring hver uke hvis det er ressurser til rådighet. Dette på bakgrunn av eventuelle føringer fra Gudstjenesteutvalg og Kirkeråd.
 |
| **Vedtak**: Informasjon om åpningstider ble tatt til orientering. Gudstjenesteutvalget arbeider videre med innspill fra møtet i forbindelse med gudstjenester i sommertiden. |

|  |  |
| --- | --- |
| **Sak 07/2025** | **Bibelprat** |
| Kirkerådet gikk forrige møte inn for et tiltak i kategorien KUL - kirkelig undervisning og læring - (sak 24/2025). Dette tiltaket har fått navnet «Bibelprat» og gjennomføres på dagtid. Tiltaket er godt mottatt og det er ønskelig å bygge videre på tiltaket. |
| **Vedtak**: Bibelprat, som et tiltak i KUL videreføres. |

|  |  |
| --- | --- |
| **Sak 08/2025** | **Lørdagskveld på kirka** |
| På Kirkerådsmøte i november 2024 (sak 23/2024) gikk rådet inn for å etablere et tilbud som et fellesskapsbyggende og diakonalt tiltak på lørdagskvelder. Tiltaket driftes kun av frivillige medarbeidere.Nestleder informerte om status per dd: -2 kvelder er gjennomført – deltagelse 40 - 60 personer. Det er kø før åpning kl 18. Folk kommer alene eller par. Den frivillige staben tar imot og henviser gjerne til «ledige plasser» slik at folk blir sittende sammen. Flere har informert om at de har fått nye vennskap og treffes etter lørdagen. Flere faste brukere av kirken har uttalt at det er flott å gå ut alene til kirken en lørdagskveld. Første kveld kom flere aldersgrupper, andre gang mest eldre. På programmet står det nå «voksne» – det ble bekreftet at infoen endres til «alle aldre». Det ble spesielt nevnt at en ny frivillig er flink til å knytte kontakt mellom mennesker. Det har vært god stemning disse kveldene. Kort evaluering foretas etter hvert møte; blant annet er det ønskelig med åpent kirkerom, som vil bli gjennomført kommende lørdag med vakt/samtalepartner til stede.Pizza serveres til selvkost. Pizzaen lages på stedet.Daglig leder meddelte støtte til tiltaket og at informasjonen ovenfor bekrefter et behov for et slikt tiltak. Tiltaket evalueres i slutten av februar som planlagt tidligere. Tilbakemeldinger fra stab tas med i evalueringen.De frivillige som drifter Lørdagskvelden presiserte at andre tiltak ikke skal berøres med hensyn til behov for frivillige medarbeidere. |
| **Vedtak**: Lørdagskveld på kirka videreføres og evalueres i slutten av februar 2025. |

|  |  |
| --- | --- |
| **Eventuelt** | **Diverse fra daglig leder****Strategiprosess i Sjømannskirken sentralt**Daglig leder har vært med i den sentrale strategigruppen på ca 25 personer som utarbeider forslag til ny strategi for Sjømannskirken. Hovedkonklusjon er at Sjømannskirken må endres, da tidene forandres. Den sentrale strategien som foreligger i dag er ganske god, men få implementerer den i operativ drift på de enkelte stasjoner. Det varsles større fokus på rasjonalisering ut i operasjonell drift. Eksempelvis hvis nye skal oppsøkes – SKAL det gjøres – noe som vil få konsekvenser for driften. Det legges til rette for at Kirkeråd vil bli involvert i prosessen videre.**Informasjon i media**Nesten et helt årsverk på Gran Canaria jobber lojalt med informasjon. Retningslinjer er gitt fra Bergen; blant annet hvilke digitale plattformer det er relevant å bruke.I møtet framkom det at også plakater er en viktig informasjonskanal – ref. montere utenfor kirken. Informasjonen må planlegges i god tid og må være relevant.Arbeidet med å gjøre kirken synlig blir godt mottatt. Alle ting som tydeliggjør at vi er kirke er bra. Framover kan det bli mer sentralisert kommunikasjon. Facebook, Instagram Nyhetsbrev mv kan etter hvert bli samkjørt med øvrige Spania-kirker.9. juni låses høstprogrammet på Gran Canaria.Informasjonen ovenfor ble drøftet i møtet og følgende framkom:* Det kan være vanskelig å stedegengjøre felles informasjon – erfaring tilsier at det er det lokale fokus som når fram
* Barne- og ungdomsaktiviteter følger skoleårets kalender – som i Norge
* Andre aktiviteter har topp i sesong og det man ikke rekker i høysesongen skal tas igjen i lavsesong; blant annet avspasering

**Arbeidstidsbestemmelser**Daglig leder informerte om arbeidstidsbestemmelser for ansatte.Kirkelig virksomhet må være forberedt på krevende økonomi framover. |
|  |
| **Informasjon fra Edward**Flere har vært skuffet lørdager, da de har kommet for sent til grøtservering og har tatt til takke med vaffel. Det ville vært fint om informasjon om grøtserveringen kan inneholde når serveringen starter og at den eventuelt pågår til «gryta er tom». Oppstart for grøtservering ble foreslått til kl 11, da det også vil spre serveringer utover flere timer – basert på dagens erfaring.Det ble foreslått å rette opp info og gi tilbakemelding til vertskap om endringen. |
|  | **Vedtak:** Informasjon gitt under punktet Eventuelt ble tatt til orientering. |

**Neste møte i Kirkerådet er 3. april 2025 kl 12-14**

Møte ble avsluttet kl 16:34